FN ลุ้นไตรมาส 2/62 พลิกกำไร
เมื่อวิเคราะห์ฐานะทางการเงินของ FN เพื่อเป็นตัวแปรในการตัดสินใจต่อการลงทุน พบว่าฐานะทางการเงินของบริษัทแข็งแกร่ง และมีโอกาสจ่ายเงินปันผลแก่ผู้ถือหุ้นต่อ
เมื่อวิเคราะห์ฐานะทางการเงินของ FN เพื่อเป็นตัวแปรในการตัดสินใจต่อการลงทุน พบว่าฐานะทางการเงินของบริษัทแข็งแกร่ง และมีโอกาสจ่ายเงินปันผลแก่ผู้ถือหุ้นต่อ
14 มิ.ย. 2562

คุณค่าบริษัท
เมื่อดูราคาหุ้นบนกระดานของบริษัท เอฟเอ็น แฟคตอรี่ เอ๊าท์เลท จำกัด (มหาชน) หรือ FN พบว่า ราคาหุ้นเริ่มปรับตัวขึ้นรอบใหม่ โดยวันที่ 13 มิ.ย. 2562 ปิดที่ระดับ 1.71 บาท บวก 0.05 บาท หรือขึ้นไป 3.01% มูลค่าการซื้อขาย 39.44 ล้านบาท วอลุ่มเริ่มเข้ามาหนาแน่นมากขึ้นอีกครั้ง
เหตุจากบริษัทคาดว่าผลการดำเนินงานไตรมาส 2 ปี 2562 น่าจะพลิกกลับมามีกำไรได้หลังจากในไตรมาส 1 ปี 2562 ขาดทุนสุทธิ 1.76 ล้านบาท ที่มีค่าใช้จ่ายจากการขยายสาขาเพิ่มขึ้น แต่ต่อจากนี้ในช่วงที่เหลือของปี 2562 จะไม่มีการลงทุนดังกล่าว เนื่องจากบริษัทเห็นว่าปัจจุบันที่มีสาขาอยู่ที่ 12 สาขา ถือว่ามีเพียงพอแล้ว
สิ่งสำคัญบริษัทหันมามุ่งเน้นการขายผ่านออนไลน์มากขึ้น ซึ่งที่ผ่านมาก็ได้มีการเปิด Online Store บนแพลตฟอร์มต่าง ๆ ทั้งบน [email protected]: @Fnoutlet, facebook, Instagram และการเข้าไปจับมือกับทาง Shopee และ Lazada เปิด FNOUTLET OFFICIAL SHOP โดย15องว่ากำลังซื้อบนออนไลน์มีการเติบโตค่อนข้างสูง โดยคาดสัดส่วนจะเติบโตเป็น 6% จากเดิมอยู่ที่ 3%
อีกทั้งบริษัทยังเดินหน้าเพิ่มยอดขายของสาขาที่มีอยู่อย่างต่อเนื่อง จากการเพิ่มบริการต่าง ๆ และการปรับปรุงรูปแบบของสาขาเดิม ในการนำร้านอาหารและร้านกาแฟเข้าไปตั้งภายในสาขา เพื่อดึงดูดลูกค้าให้เข้ามาใช้บริการมากขึ้น ซึ่งคาดว่ายอดขายที่มาจากสาขาในปีนี้ก็น่าจะทำได้ใกล้เคียงกับปีก่อน
นอกจากนี้ บริษัทยังมีแผนติดตั้งแผงโซลาร์รูฟเพิ่มในสาขาที่ จ.ระยอง และหัวหิน หลังจากมีการติดตั้งแผงโซลาร์รูฟไปแล้วที่สาขา จ.พระนครศรีอยุธยา พบว่าสามารถประหยัดค่าไฟฟ้าลดลงประมาณ 3 แสนบาท/เดือน จากเดิมที่มีค่าใช้จ่ายไฟฟ้าอยู่ที่ 5-6 แสนบาท/เดือน ทำให้มีความต้องการที่จะติดตั้งแผงดังกล่าวเพิ่ม
ปัจจุบัน สาขาของ FN ที่มีพื้นที่ที่สามารถติดตั้งแผงโซลาร์รูฟมีทั้งสิ้น 9 แห่ง โดยติดตั้งไปแล้ว 1 แห่ง และจะติดตั้งอีก 2 แห่งในปีนี้ ส่วนที่เหลือจะเปิดให้บริษัทที่เป็นเจ้าของโซลาร์รูฟเข้ามาร่วมลงทุนและแบ่งรายได้กัน โดยมองจุดคุ้มทุนใช้เวลาไม่เกิน 7 ปี
นอกเหนือจากแผนบริหารธุรกิจของบริษัทว่าด้วยขยายช่องทางใหม่ในการเพิ่มประสิทธิภาพต่อยอดขายแล้ว เพื่อเพิ่มโอกาสให้ผลประกอบการของบริษัทสามารถกลับมาแข็งแกร่งได้ !
และเมื่อวิเคราะห์ฐานะทางการเงินเพื่อเป็นตัวแปรในการตัดสินใจต่อการลงทุน พบว่า ฐานะทางการเงินของบริษัทยังคงแข็งแกร่ง เพราะบริษัทมีสินทรัพย์หมุนเวียนมากถึง 811.82 ล้านบาท เมื่อนำมาเทียบกับหนี้สินหมุนเวียนเพียง 178.81 ล้านบาท ได้ค่า CURRENT RATIO อยู่ที่ระดับ 4.54 เท่า แสดงว่าสภาพคล่องทางการเงินของบริษัทมากเกินความจำเป็นด้วยซ้ำ
ขณะเดียวกัน ปัญหาหนี้สินของบริษัทไม่มีอะไรน่าเป็นห่วง เพราะบริษัทมีหนี้สินรวมแค่ 296.47 ล้านบาท เมื่อเทียบกับส่วนของผู้ถือหุ้นมากถึง 1,481.69 ล้านบาท ได้ค่า D/E อยู่ที่ระดับ 0.20 เท่า นับว่าทางบริษัทปลอดหนี้สินสุด ๆ แบบไม่ต้องกังวลเลยก็ว่าได้
ตอกย้ำด้วยกำไรสะสมที่เป็นส่วนประกอบสำคัญของงบการเงินที่เป็นส่วนทุน พบว่า FN ยังมีกำไรสะสมราว 173.82 ล้านบาท สะท้อนได้ว่าธุรกิจของบริษัทดำเนินการได้อย่างแข็งแกร่งและมีประสิทธิภาพ
ดังนั้น FN ยังมีโอกาสจ่ายเงินปันผลแก่ผู้ถือหุ้นต่อไป !!!
…
ผู้ถือหุ้นรายใหญ่
รายชื่อกรรมการ